Hindistonda 20 mln dollarlik yirik geroin partiyasi musodara qilindi

Hindiston shimoli-g‘arbidagi Panjob shtati politsiyasi geroinning katta partiyasini musodara qildi, deya xabar bermoqda “TASS”. Shahar huquqni muhofaza qilish organlari so‘zlariga ko‘ra, bunday partiyaning qiymati qora bozorda 20 million dollarga yetishi mumkin.

Ma’lumotlarga ko‘ra, politsiya qo‘shni Pokistondan 25 kg narkotik modda bilan kelgan narkokuryerni jinoyat ustida qo‘lga tushirgan.
Politsiya ta’kidlashicha, narkotiklarni Hindiston orqali Yevropa davlatlariga olib o‘tmoqchi bo‘lishgan.